《题清芬阁》
宋代·吴升之

先生曾此濯尘缨，七里寒滩分外清。
少日决科虽失意，全家肥遁岂无成。
蛟龙窟宅身如寄，泉石膏盲诗有声。
虽与子陵同一律，不将丝线钓虚名。
辟书既上不沾恩，拂袖归来闭里门。
聊取江山助篇什，尽将轩冕付儿孙。
纷纷利害真能择，扰扰光尘岂易论。
傥使乘时拜遗补，未应千古配严尊。